Opdateret efter den 49-årige mand lørdag før middag har henvendt sig til Nordjyllands Politi En 49-årig mand, der siden fredag aften var efterlyst af politiet, har her til formiddag henvendt sig til Nordjyllands Politi, og vagtchef Bruno Brix fortæller, at manden er i god behold. Manden var siden fredag aften klokken 20.32 efterlyst af politiet, efter at en tilfældig forbipasserende på strækningen Mellem Broerne i Nørresundby på kajkanten fandt et håndklæde, en cykel samt en pung, der indeholdt ID på manden, der nu selv har henvendt sig til politiet. Fredag aften blev dykkere sendt ud for at lede efter manden i Limfjorden, og eftersøgningen blev genoptaget lørdag formiddag men er nu afblæst.

Referat:
En 49-årig mand har henvendt sig til Nordjyllands Politi, efter han siden fredag aften var efterlyst.